ΓΡΑΠΤΗ ΕΡΩΤΗΣΗ E-1061/01

υποβολή: Gianfranco Dell'Alba (TDI) προς την Επιτροπή

(5 Απριλίου 2001)

Θέμα: Μείωση του προσωπικού έρευνας του ΚΚΕρ στην πρόταση για το Έκτο Πρόγραμμα Πλαίσιο (6ΠΠ)

έχονταςπόψη ότι:

- το Κοινό Κέντρο Έρευνας (ΚΚΕρ) είναι μια γενική διεύθυνση της Ευρωπαϊκής Επιτροπής συγκροτούμενη από οκτώ ειδικευμένα ινστιτούτα εγκατεστημένα σε πέντε κράτη μέλη της ΕΕ"

- στο Πέμπτο Πρόγραμμα Πλαίσιο Έρευνας και Τεχνολογικής Ανάπτυξης (5ΠΠ) η αποστολή του ΚΚΕρ αναδιατυπώθηκε τονίζοντας το ρόλο του ως ανεξάρτητο επιστημονικό και τεχνικό όργανο στηνπηρεσία των πολιτικών της ΕΕ"

- μετά τον επαναπροσανατολισμό αυτό, το ΚΚΕρ είχε στο 5ΠΠ αποτελέσματα εξαιρετικά ενθαρρυντικά που εφαρμόζονται άμεσα στις κοινοτικές πολιτικές, αρκεί να αναφερθούν τα τεστ που χρησιμοποιούνται σήμερα σε όλη την Ευρώπη για την ΣΕΒ, οι μέθοδοι εντοπισμού των γενετικώς τροποποιημένων οργανισμών στα τρόφιμα, η μετατόπιση των εστέρων του φθαλικού οξέος στα παιχνίδια, ο χαρακτηρισμός των ρυπογόνων εκπομπών, η ανάπτυξη προδιαγραφών για τις τεχνολογίες εξουδετέρωσης ναρκών, η επέκταση των κωδίκων πυρηνικής ασφάλειας στιςποψήφιες για προσχώρηση χώρες"

- στην πρόταση της Επιτροπής για το 6ΠΠ (2002-2006), μπροστά σε μια αύξηση του συνολικού προϋπολογισμού σε σχέση με το 5ΠΠ, διαπιστώνεται μείωση σε πραγματικούς όρους της οικονομικής προικοδότησης για το ΚΚΕρ. Η μείωση αυτή είναι ακόμη πιο έντονη σε ποσοστιαία αναλογία πέραν των απολύτων τιμών, για το μη πυρηνικό τμήμα που από τα 725 περνά στα 719 εκατομμύρια ευρώ"

- το ΚΚΕρ διαθέτει στο Πέμπτο Πρόγραμμα Πλαίσιο προσωπικό 2 080 ατόμων στο οποίο προστίθεται το μη θεσμικό προσωπικό (επιστημονικοί επισκέπτες, εμπειρογνώμονες καιπότροφοι)"

ζητείται από την Επιτροπή

- να παράσχει στοιχεία σχετικά με τις επιπτώσεις που η μείωση αυτή θα είχε για το προσωπικό του ΚΚΕρ καθώς και τον αριθμό θέσεων των ερευνητών που θα μετατραπούν σε θέσειςπαλλήλων για τη διαχείριση των συμβάσεων έρευνας"

- να εξηγήσει τους λόγους που την ώθησαν να πλήξει τις ερευνητικές της δραστηριότητες σε σχέση με αυτές που διεξάγονται στο εξωτερικό, μειώνοντας την ικανότητα της ΕΕ να παράγει αυτόνομη έρευνα.

Απάντηση του κ. Busquin εξ ονόματος της Επιτροπής

(27 Ιουνίου 2001)

Η αποστολή του Κοινού Κέντρου Έρευνών (ΚΚΕρ), που εγκρίθηκε από το Συμβούλιο και το Κοινοβούλιο το 1999(1), είναι να παρέχει επιστημονική και τεχνικήποστήριξηπαγορευόμενη από τις ανάγκες του πελάτη για τη χάραξη, την άσκηση και την παρακολούθηση των πολιτικών της Ευρωπαϊκής Κοινότητας. Το ΚΚΕρ εξυπηρετεί το κοινό συμφέρον των κρατών μελών, ενώ είναι ανεξάρτητο από ιδιαίτερα συμφέροντα, ιδιωτικά ή εθνικά.

Κατά συνέπεια, το ΚΚΕρ είναι ερευνητικό ίδρυμα που δεν είναι επικεντρωμένο στην πολιτική έρευνας, αλλά ενεργεί ως ευρωπαϊκό κέντρο αναφοράς για την επιστήμη και την τεχνολογία για άλλες κοινοτικές πολιτικές (περιβάλλον, γεωργία, μεταφορές, ενέργεια, πυρηνική ενέργεια).

Στο πλαίσιο της αποστολής του Κέντρου, η Επιτροπή επιδιώκει να εξασφαλίσει ότι το έργο του ΚΚΕρ δεν επικαλύπτεται ή δεν ανταγωνίζεται εθνικούς ερευνητικούς οργανισμούς, αλλά επικεντρώνεται σε θέματα που αντιστοιχούν σε πραγματικές ανάγκες της ευρωπαϊκής διαδικασίας χάραξης πολιτικής και για τα οποία απαιτείται δράση σε ευρωπαϊκό επίπεδο. Τα θέματα αυτά εξετάστηκαν από την ομάδαψηλού επιπέδου με πρόεδρο τονποκόμη Davignon, της οποίας η έκθεση δημοσιεύθηκε τον Μάιο του 2000.

Με βάση την έκθεση Davignon και στο πλαίσιο της πολιτικής που ασκεί η Επιτροπή να επιτύχει καλύτερο ισοζύγιο μεταξύ των πόρων και των καίριων καθηκόντων, ζητήθηκε από το ΚΚΕρ να μελετήσει τη δυνατότητα περιορισμού των δραστηριοτήτων του και περαιτέρω επικέντρωσης σε νευραλγικής σημασίας προτεραιότητες. Η Επιτροπή πρότεινε στην αρμόδια επί του προϋπολογισμού αρχή την περικοπή 175 θέσεων προσωπικού του ΚΚΕρ από το 2002. Ως αποτέλεσμα, σταμάτησαν ορισμένα έργα και το προσωπικό θα απασχοληθεί για την εκτέλεση άλλων καθηκόντων. Το νέο οργανόγραμμα θα αποτελέσει τη βάση για τις προτεινόμενες δραστηριότητες του ΚΚΕρ εντός του επομένου προγράμματος πλαισίου.

Για να ανταποκριθεί αποτελεσματικότερα στις ανάγκες χάραξης πολιτικής, με βάση ευρύτερο πεδίο γνώσεων, το ΚΚΕρ θα επιδιώξει επίσης την αποτελεσματικότερη δικτύωση των εθνικών ερευνητικών κέντρων, με γνώμονα τον Ευρωπαϊκό Χώρο Έρευνας.

Η αύξηση της αποδοτικότητας, η εκτέλεση των εργασιών σε ευρύτερο πλαίσιο συνεργασίας με τους εθνικούς οργανισμούς, και η διατήρηση στενών δεσμών με όλους τους εμπλεκόμενους στη διαδικασία χάραξης πολιτικής, όπου περιλαμβάνεται το Κοινοβούλιο, είναι οι στόχοι που θα παράσχουν στο ΚΚΕρ τη δυνατότητα να συμμετέχει πλήρως στον Ευρωπαϊκό Χώρο Έρευνας και να συνεχίσει να εκπληρώνει την αποστολή του μακροπροθέσμως.

Στη επιδίωξη της εκπλήρωσης της αποστολής του το ΚΚΕρ θα επικεντρώσει τις δραστηριότητές του σε περιορισμένο αριθμό κεντρικών θεμάτων που αφορούν την ασφάλεια του ευρωπαίου πολίτη, θέμα στο οποίο διαθέτει ιδιαίτερες ικανότητες και είναι σε θέση να προσφέρει την ενισχυμένη επικέντρωση στις ανάγκες των χρηστών. Ο προϋπολογισμός που προτείνεται για το ΚΚΕρ στο επόμενο πρόγραμμα πλαίσιο για την ενίσχυση των κοινοτικών πολιτικών ανέρχεται σε 715 εκατομ. και ο προϋπολογισμός για τις δραστηριότητες Ευρατόμ σε 330 εκατομ..

(1) COM(2000)366 τελικό.